open-index/open-wikipedia-markdown huggingface dataset:
பைதாகி மிளகாய்

**பைதாகி** **மிளகாய்** (*Byadgi chilli*) என்பது இந்தியாவின் கர்நாடக மாநிலத்தில் பிரபலமாக விளங்கும் மிளகாய் வகையாகும். கர்நாடகாவின் ஆவேரி மாவட்டத்தில் அமைந்துள்ள பைதாகி நகரத்தின் பெயரால் இது பெயரிடப்பட்டுள்ளது.  இந்தியாவின் அனைத்து மிளகாய் வகைகளிலும் பைதாகி மிளகாயின் வணிகமானது இரண்டாவது மிகப்பெரிய விற்றுமுதல் ஆகும். இந்த மிளகாயிலிருந்து பிரித்தெடுக்கப்படும் ஒரு எண்ணெயிலிருந்து பிரித்தெடுக்கப்படும், *ஓலியோரெஸி*னைக் கொண்டு நகப்பூச்சு மற்றும் உதட்டுச் சாயம் போன்றவை தயாரிக்கப்படுகிறது. பைதாகி மிளகாய் அதன் ஆழ்ந்த சிவப்பு நிறத்திற்காகவும், குறைந்தளவு காரத்திற்காகவும் இது தென்னிந்தியாவின் பல உணவு தயாரிப்புகளில் பயன்படுத்தப்படுகிறது. பிப்ரவரி 2011 இல் பைதாகி மிளகாய்க்கு புவியியல் குறியீடு (ஜி.ஐ.ஐ.) வழங்கப்பட்டது.  அதன்புவிக்குறியீட்டு எண் 144 ஆகும்.

பைதாகி மிளகாய் தப்பி மற்றும் காட்டி என்ற இரண்டு வகைகளில் விளைகிறது: பைதாகி *தப்பி*, இது சிறிய மற்றும் தடிமனானது; அதன் நிறம், மற்றும் சுவைக்கு மிகவும் புகழ்பெற்றதாக உள்ளது. இதில் அதிக விதைகள் இருந்தாலும், அது *காட்டி* வகைகளுடன் ஒப்பிடும்போது குறைவான காரத்தை அளிக்கும். மசாலா தயாரித்தல் மற்றும் *ஓலோரெஸினைப்* பிரித்தெடுத்தல் ஆகியவற்றிற்கு இந்த வகை சிறந்தது. பல புகழ்பெற்ற உணவு நிறுவனங்கள் தங்கள் தயாரிப்புகளுக்கு இந்த வகைகளை விரும்புகின்றன. ஒப்பனைப் பொருட்கள் மத்தியில், இது முக்கியமாக நகப்பூச்சு மற்றும் உதட்டுச்சாயம் தயாரிக்கப் பயன்படுத்தப்படுகிறது. *காட்டி* வகை கரடு முரடான, மெலிந்த, நீண்ட மற்றும் குறைவான விதைகள் கொண்டது.

## பயன்கள்

### உணவு
*பிசிபேளாபாத்*, சாம்பார், சட்னி மற்றும் தென்னிந்தியாவின் மற்ற உணவுப் பொருட்கள் போன்ற மசாலா தயாரிப்புகளில் பைதாகி மிளகாய் முக்கியமான ஒரு பொருளாக உள்ளது. இது உடுப்பி சமையல் வகைகளில் பரவலாக பயன்படுத்தப்படுகிறது. இது இறைச்சி தயாரிப்பிலும் பயன்படுத்தப்படுகிறது, ஏனென்றால் அது இறைச்சிக்கு பிரகாசிக்கும் சிவப்பு வண்ணம் தருகிறது. இந்த வகயினை மிளகாய்த் தூளாக, உணவுப் பொருட்கள்  மசாலா  பொருட்களைத் தயாரிக்கும் *எம்.டி.ஆர்* போன்ற உற்பத்தியாளர்களிடம் விற்பனை செய்வதில் 25 நிறுவனங்கள் இதில் ஈடுபட்டுள்ளன.

### ஓலியோரெஸின்
முன்னதாக பைதாகி மிளகாய் முக்கியமாக ஒரு காரமான மூலப்பொருளாக உணவு பொருட்களில் பயன்படுத்தப்பட்டது, ஆனால் சமீபத்தில், இதிலிருந்து *ஒலோரிஸின்* என்ற எண்ணெய் பிரித்தெடுக்கப்படுகிறது.  *ஒலோரிஸின்* நகப்பூச்சு மற்றும் உதட்டுச் சாயம் தயாரிப்பில் பயன்படுத்தப்படுகிறது. மிளகாய் காய்களை 4 முதல் 6 *டிகிரி செல்சியஸ்* வெப்பநிலை மற்றும் தூய்மையாக பராமரிக்க வேண்டும் என்பதால், *ஒலோரிஸின்* பிரித்தெடுக்கும் பணிக்காக பைதாகியில் குளிர் சேமிப்பு கிடங்கு உருவாக வழிவகுத்தது. குளிர் சேமிப்பு கிடங்குகளில் சேமிப்பதன் மூலம், 30-40 சதவிகிதம் *ஒலோரிஸின்* அளவு அதிகரிக்கிறது. 1 டன் பைதாகி மிளகாயிலிருந்து *ஒல்லோரிஸின்* சுமார் 50 *லிட்டர்* எடுக்கலாம். ஒல்லோரிஸின் பிரித்தெடுக்கப்படுவதில் பல நிறுவனங்கள் ஈடுபட்டுள்ளன. இந்த *ஒல்லோரிஸின்* கேரளாவிற்கு அனுப்பப்படுகிறது, அங்கு *அமெரிக்கா*, *ஜப்பான்* மற்றும் *ஐரோப்பா* போன்ற நாடுகளுக்கு ஏற்றுமதி செய்யப்படுவதற்கு முன்னர் அது இன்னும் சுத்திகரிக்கப்படுகிறது. 
.

## மேற்கோள்கள்

பகுப்பு:ஹாவேரி மாவட்டம்
பகுப்பு:கர்நாடக சமையல்
பகுப்பு:Coordinates on Wikidata
பகுப்பு:உணவுப் பொருட்கள்
உளிமங்கலம்

**உளிமங்கலம்** ( Ulimangalam) என்பது இந்தியாவின்,  தமிழ்நாடு மாநிலம், கிருட்டிணகிரி மாவட்டம், தேன்கனிக்கோட்டை வட்டத்துக்கு உட்பட்ட  ஒரு வருவாய் கிராமம் ஆகும். இதுகெலமங்கலம் ஊராட்சி ஒன்றியத்துக்கு உட்பட்டதகவும் உள்ளது
## மக்கள் வகைப்பாடு
இந்த ஊரானது மாவட்டத்தின் தலைநகரான கிருஷ்ணகிரியில் இருந்து 90 கிலோமீட்டர் தொலைவிலும், வட்டத் தலைநகரான தேன்கனிக்கோட்டையில் இருந்து 15 கிலோமீட்டர் தொலைவிலும் உள்ளது. 2011 இந்திய மக்கள்தொகைக் கணக்கெடுப்பின்படி இக்கிராமத்தில் 341 வீடுகள் உள்ளன. கிராமத்தின் மொத்த மக்கள் தொகையானது 1,779 ஆகும். இதில் ஆண்கள் எண்ணிக்கை 956, பெண்களின் எண்ணிக்கை 825 என உள்ளது.

## மேற்கோள்கள்

பகுப்பு:கிருஷ்ணகிரி மாவட்டத்திலுள்ள கிராமங்கள்
பப்ஜி

**பப்ஜி** (*PUBG*) (**பிளேயர்அன்னவுன்ஸ் பேட்டில்கிரவுண்ட்ஸ்**, *PlayerUnknown's Battlegrounds*) என்பது பல நபர்கள் இணைந்து, இணையதளத்தில் விளையாடும் ஓர் இணையதள விளையாட்டு ஆகும். இது தென்கொரியாவினைத் தலைமையிடமாகக் கொண்டு செயல்படும் நிகழ்பட விளையாட்டு நிறுவனமான புளூஹோலின் கிளை நிறுவனமான பப்ஜி நிறுவனத்தால் உருவாக்கி மேம்படுத்தப்பட்டது ஆகும். இந்த விளையாட்டு 2000 ஆம் ஆண்டில் வெளியான *பேட்டில் ராயல்* எனும் சப்பானியத் திரைப்படத்தினை அடிப்படையாக வைத்து உருவாக்கப்பட்டுள்ளது. கிரீன் என்பவரின் வழிகாட்டுதலின் படி சில மாற்றங்களை (தனி நபர் விளையாட்டு) இந்த விளையாட்டில் செய்துள்ளனர்.  இந்த விளையாட்டில் நூறு வீரர்கள் வான்குடை மூலம் தனித் தீவில் இருப்பது போலவும், அங்குள்ள ஆயுதங்கள் மற்றும் கருவிகளைக் கொண்டு தங்களைப் பாதுகாத்துக்கொண்டு மற்றவர்களைக் கொலை செய்வதைப்போன்றும் வடிவமைக்கப்பட்டிருக்கும். நேரம் அதிகரிக்க, அதிகரிக்க பாதுகாப்பான இடங்களின் அளவானது குறைந்துகொண்டே செல்லும். இறுதியாக இருக்கும் நபர் அல்லது அணி வெற்றி பெற்றதாக அறிவிக்கப்படும்.

## விளையாடும் முறை
இவ்வகையான விளையாட்டானது பல நபர்கள் ஒரே சமயத்தில் விளையாடும் பேட்டில் கிரவுண்ட் எனப்படும் சுடுதல் விளையாட்டு வகையைச் சார்ந்தது ஆகும். இதில் அதிகபட்சமாக நூறு நபர்கள் ஒரே சமயத்தில் விளையாட இயலும். இதில் விளையாடத் துவங்கும் முன் ஒரு வீரர் தான் தனியா விளையாட வேண்டுமா அல்லது இருவரா அல்லது குழுவாக விளையாட வேண்டுமா என்பதைத் தீர்மானிக்க இயலும். இந்தக் குழுவில் அதிக பட்சமாக நான்கு நபர்கள் விளையாடலாம். இறுதியாக இருக்கும் நபர் அல்லது அணி வெற்றி பெற்றதாக அறிவிக்கப்படும்.

## இந்தியாவில் தடை
இந்தியாவின் பாதுகாப்பு மற்றும் இறையாண்மையைக் கருத்தில் கொண்டு, 02 செப்டம்பர் 2020 அன்று பப்ஜி மற்றும் சீன செயலிகள் உள்பட மொத்தம் 118 செயலிகள் தடை செய்யப்படுவதாக, இந்திய அரசு தெரிவித்தது. இது தகவல் தொழில்நுட்ப சட்டத்தின் பிரிவு 69 ஏ இன் கீழ் இந்த தடை விதிக்கப்படுவதாக, இந்திய அரசு தெரிவித்தது.

## சான்றுகள்

## வெளியிணைப்புகள்

* 
* 

பகுப்பு:கணினி விளையாட்டுக்கள்
ரவீந்திரன்

**ரவீந்திரன்** (Raveendran) என்று அழைக்கப்படும் **மாதவன் ரவீந்திரன்** தென்னிந்திய இசையமைப்பாளர் மற்றும் பின்னணிப் பாடகர் ஆவார். "ரவீந்திரன் மாஸ்டர்" என்றும் அழைக்கப்படும் இவர், மலையாளத்தின் பிரபுத்துவ இசை இயக்குநராக குறிப்பிடப்பட்டார். இவர் தனது இசையமைப்பில், ஒரு தனித்துவமான பாணியைக் கொண்டிருந்தார். மலையாள மற்றும் தமிழ் திரைப்படத் துறையில், 150 க்கும் மேற்பட்ட படங்களில் இசை அமைத்துள்ளார். இவர் *வசந்த கீதங்கள்* *பொன்னனோத்தரங்கிணி* மற்றும் *ரிதுகீதங்கள்* உள்ளிட்ட சில இசைத் தொகுப்புகளை உருவாக்கியுள்ளார். ஹிந்துஸ்தானி ராகத்தை அடிப்படையாகக் கொண்டு ரவீந்திரன் வெற்றிகரமாக மெல்லிசை பாடல்களுக்கு இசையமைத்தார்.

## ஆரம்ப வாழ்க்கை
ரவீந்திரன் நவம்பர் 9, 1943இல், தற்போதைய கொல்லம் மாவட்டத்தில் உள்ள குளத்துப்புழை என்ற ஒரு சிற்றூரில் மாதவன் மற்றும் லட்சுமி (ஒன்பது குழந்தைகளில்) தம்பதியருக்கு  ஏழாவது குழந்தையாகப் பிறந்தார். அவருடைய ஆரம்பகால வாழ்க்கை வறுமையில் நிறைந்திருந்தது. அதனால் பள்ளிக் கல்வியினை முடிக்க கடினமாக முயன்றார். பள்ளி நாட்களுக்குப் பிறகு அவர் திருவனந்தபுரத்தில் உள்ள சுவாதி திருநாள் இசைக் கல்லூரியில் சேர்ந்தார், அங்கு அவர் கே.ஜே.யேசுதாஸை சந்தித்தார். பின்னர் இருவரும் நண்பர்களாயினர். பின்னாளில், பின்னணிப் பாடகராக இருக்க விரும்பியதற்காக சென்னை சென்றார். "குளத்துப்புழா ரவி" என்று தனது பெயரை மாற்றிக்கொண்டார்.

## இசை வாழ்க்கை
மலையாளப் படமான "*வேலியழ்ச்சா"*வில் "*பர்வனரஜனித்தன்*" என்ற பாடலைப் பாடியதன் மூலமாக பின்னணிப் பாடகராக மலையாளப் படவுலகிற்கு அறிமுகமானார். பின்னர் அவர் பல மலையாள இசையமைப்பாளர்களுடன் தொடர்புகொண்டார். அவர் இந்த நேரத்தில் திரைப்படங்களுக்கு ஒலிச்சேர்க்கை செய்தார்.

பிரபல பின்னணிப் பாடகரும், முன்னாள் வகுப்பு தோழருமான கே.ஜே.யேசுதாஸ், ரவீந்திரனின் இசை வாழ்க்கைக்கு உதவினார். அவரை பாடல்களை இயற்றி இசை அமைக்கச் செய்ததின் மூலம் அவரை இசை அமைப்பாளராக உயர்த்தினார்.

இயக்குநர் ஜே. சசிகுமார், சூலா (1979) படத்திற்காக ரவீந்திரனை இசை அமைப்பாளராக நியமித்தார். இப்படத்தில், யேசுதாஸ் பாடிய "தாரேக் மிழியித்தலில் கன்னேருமாயி" பாடல் வெற்றி பெற்றது. இதுவரை, ரவீந்திரன் பல மலையாளத் திரைப்படங்களுக்கு இசையமைத்து பல வெற்றிப் பாடல்களைத் தந்துள்ளார்.

ரவீந்திரன் தனது 61வது வயதில் சென்னையிலுள்ள தனது வீட்டில்  மாரடைப்பால் இறந்தார். (மார்ச் 3, 2005). அவர் நீண்ட காலமாக தொண்டை புற்றுநோயால் பாதிக்கப்பட்டிருந்தார். அவரது கடைசி படைப்புகள் *வடக்கும்னாதன்*  மற்றும் *கலாபம்* 2006 இல் இவருடைய மரணத்திற்கு பின்னர் வெளியிடப்பட்டது.

## மேற்கோள்கள்

## வெளி இணைப்புகள்
*ரவீந்திரன் -மலயாள சங்கீதம்

பகுப்பு:தென்னிந்திய பிலிம்பேர் விருதுகளை வென்றவர்கள்
பகுப்பு:கேரள மாநில திரைப்பட விருது வென்றவர்கள்
பகுப்பு:இந்தியத் திரைப்பட இசையமைப்பாளர்கள்
பகுப்பு:2005 இறப்புகள்
பகுப்பு:1943 பிறப்புகள்
பகுப்பு:தமிழ்த் திரைப்பட இசையமைப்பாளர்கள்
பகுப்பு:மலையாளத் திரைப்பட இசையமைப்பாளர்கள்
ராஜேஷ் கிருஷ்ணன்

**ராஜேஷ் கிருஷ்ணன்**, (Rajesh Krishnan) ஜூன் 3, 1974 இல் பிறந்த ஓர் இந்திய மெல்லிசை பின்னணிப் பாடகர் மற்றும் திரைப்பட நடிகர் ஆவார். கன்னடத் திரைப்படங்களில் அவரது பாடல்கள் பிரபலமாக உள்ளது. அவர் கன்னடத் திரையுலகில் 5000 க்கும் மேற்பட்ட பாடல்களை, 1100 படங்களுக்கு மேலாகப் பாடியுள்ளார். மற்றும் 500  தெலுங்குப் பாடல்களை ஆந்திரத் திரைப்படத்துறையிலும் மற்றும் 500 பாடல்களை தமிழ் , மற்றும் இந்தி  திரைப்படங்களுக்காகப் பாடியுள்ளார். மற்றும் 17 பிராந்திய மொழிகளில் திரைப்பட பாடல்களைப் பாடியுள்ளார். இவர், *கௌரி கணேசா* (1991) படத்தில் அறிமுகமானார். இவர், இரண்டு தசாப்தங்களுக்கு மேலாக பல பக்தி பாடல்கள் அடங்கிய இசை தொகுப்புகள், கருப்பொருள் சார்ந்த இசைத்தொகுப்புகள், மற்றும் வணிக விளம்பரங்களுக்கு அவர் பாடியுள்ளார்.

## ஆரம்ப வாழ்க்கை
ராஜேஷ் கிருஷ்ணனின் முழுப்பெயர் ராஜேஸ்வரா சாய் சுப்ரமண்யா நாகராஜ கிருஷ்ணன் என்பதாகும். இவர், பெங்களூரில் பிறந்தார். இவரின் தாயார் மீரா கிருஷ்ணன் இவரது முதல் குருவாக இருந்தார். ராஜேஷ் கிருஷ்ணன்  ஹம்சேலேகாவின் வழிகாட்டுதலில் பாடகராக தனது இசை வாழ்க்கையைத் தொடங்கினார். 13 வயதில், ராஜேஷ் செயின்ட் ஜோசப் இந்திய உயர்நிலைப் பள்ளியை குறிக்கும் குழந்தைகள் திரைப்பட விழாவில் கலந்து கொண்டார்.

## தொழில்
கன்னடத்தில் 5000 க்கும் மேற்பட்ட பாடல்கள், தெலுங்கில் 500 பாடல்கள், தமிழ் மற்றும் இந்தி மொழியில் 500க்கும் மேற்பட்ட பாடல்களைப் பாடியுள்ளார். மேலும் 17 மொழிகளில் பக்தி இசை தொகுப்புகள், கருப்பொருள் இசைத் தொகுப்புகள் மற்றும் விளம்பரங்களுக்காகவும் பாடியுள்ளார். அவர் பல கன்னட படங்களுக்கும் *அமிர்ததரே*, "நூறு ஜன்மகு* மற்றும் "திரு & திருமதி *ராமாச்சரி* ஆகிய திரைப்படங்களுக்கு குரல்-ஒலிச்சேர்க்கை  செய்துள்ளார்.

=== தொலைக்காட்சி, வடிவழகு, வானொலி மற்றும் நடிப்பு ===
மாருதி சுஜூகி, வாகொனார் தொலைக்காட்சி,  மஞ்சால்  சோப்பு, இந்துலேகா முடி எண்ணெய் போன்ற நிறுவன விளம்பரங்கள் மற்றும் பிற நிறுவனங்களின் பொருள்களுக்காகவும் ராஜேஷ், விளம்பர மாதிரியாயிருந்தார்.

ராஜேஷ், ஜீ கன்னட டி.வி தொலைக்காட்சியில் பல பாடல்களுக்கான நிகழ்ச்சிகளுக்கு (குறிப்பாக ச ரி க ம ப - இசை நிகழ்ச்சி) நீதிபதியாக நியமிக்கப்பட்டார். *ஏசியாநெட் சுவர்ணா,  மியூசிக் நா சூப்பர்ஸ்டார் மற்றும் வாய்ஸ் ஆப் பெங்களூரு - டி.வி. 9'' ஆகிய தொலைக்காட்சிகளில் நீதிபதியாக பங்கேற்றுள்ளார்.

## குறிப்புகள்

பகுப்பு:தமிழ்த் திரைப்படப் பின்னணிப் பாடகர்கள்
பகுப்பு:வாழும் மக்கள்
பகுப்பு:1974 பிறப்புகள்
வசூல்

**வசூல்** (Vasool) 2008 ஆம் ஆண்டு வி. ரிஷிராஜ் நடித்து இயக்கி தயாரித்த தமிழ் திரைப்படம். ஹேமந்த் குமார் மற்றும் கிரண் ராத்தோட் ஆகியோர் முக்கிய கதாப்பாத்திரங்களில் நடித்தனர். விஜய் சங்கர் இசையமைத்தார். இப்படம் தெலுங்கில் *வசூல் ராணி* என்ற பெயரில் மொழிமாற்றப்பட்டு வெளியானது.

## கதைச்சுருக்கம்

ஜீவா (ஹேமந்த் குமார்) நடிகை கிரணின் (கிரண் ராத்தோட்) நிதி ஆலோசகராக இருக்கிறான். ஜீவாவும் கிரணும் காதலிக்கின்றனர். கிரணைக் காதலிக்கும் ஜீவா அதற்காக தன் கிராமத்தைவிட்டு வந்து கிரணின் நிதி ஆலோசகராகப் பணியாற்றுகிறான். ஜீவாவின் நண்பன் ஜிந்தா (ரிஷிராஜ்). தன் நண்பன் ஜீவாவுக்காக எதையும் செய்பவன். கிரண் தன்னுடைய திரைப்படத் தொழில் பாதிக்கும் என்பதால் தங்கள் காதலை ரகசியமாக வைத்துக்கொள்ள வேண்டுமென்று ஜீவாவிடம் கேட்டுக்கொள்வதால் அவன் யாரிடமும் தன் காதலி பற்றி சொல்லாமல் இருக்கிறான். ஜிந்தா பலமுறை கேட்டும் தன் காதலி குறித்து சொல்வதைத் தவிர்க்கிறான்.

ஜீவா காதலிப்பது கிரண் என்று ஜிந்தாவிற்குத் தெரியவரும்போது ஜிந்தா அதிர்ச்சியடைகிறான். கிரண் பணம், புகழுக்காக எதையும் செய்யத் தயங்காதவள், எனவே அவளை மறந்துவிடுமாறு ஜிந்தா எச்சரிக்கிறான். முதலில் அதை நம்பாத ஜீவா, கிரணிடம் அதுகுறித்துக் கேட்கும்போது, அவள் தனக்கு வாழ்க்கையில் பணமும் புகழுமே முக்கியம் என்று கூறுவதைக் கேட்டு மனமுடைகிறான். கிரணை நம்பி ஏமாந்த ஜீவா மதுவிற்கு அடிமையாகிறான். தன் நண்பனுக்காக ஜிந்தா என்ன செய்தான்? அதன்பின் என்ன நடந்தது என்பது மீதிக்கதை.

## நடிகர்கள்

* ஹேமந்த் குமார் - ஜீவா 
* கிரண் ரத்தோட் - கிரண் 
* வி. ரிஷிராஜ் - ஜிந்தா 
* பெசன்ட் ரவி - தண்டல் கோவிந்தன் 
* மகாநதி சங்கர் - மும்பை காசி 
* அலெக்ஸ் - கீதாவின் தந்தை 
* பல்லவி
* பாத்திமா பாபு - அங்கயற்கண்ணி 
* கே. ஆர். வத்சலா 
* ரிஷி கபூர் 
* தாதா முத்துக்குமார் - சேவல் 
* லாவண்யா - கீதா 
* சபர்ணா ஆனந்த் - மல்லிகா 
* அஸ்வதா 
* வசந்த் ராமன் 
* காதல் சரவணன் 
* சுஜா வருணீ

## இசை

படத்தின் இசையமைப்பாளர் விஜய் சங்கர். பாடலாசிரியர்கள் சினேகன், விவேகா, ஜி.பி. மற்றும் விஜய்சங்கர்.

## மேற்கோள்கள்


பகுப்பு:இந்தியத் தமிழ்த் திரைப்படங்கள்
பகுப்பு:2008 தமிழ்த் திரைப்படங்கள்
தெலுங்கானா உணவு முறை

thumb|குழம்பு
**தெலங்காணா உணவு வகை** (*Telangana cuisine*) என்பது தெலங்காணா பகுதியின் தனித்துவமான ஒரு உணவு வகையாகும். தக்காண பீடபூமியில் அமைந்துள்ள தெலங்காணா மாநிலம்  சிறுதானியம் மற்றும் ரொட்டி (புளிப்பில்லாத ரொட்டி) போன்றவைகளை அடிப்படையாகக் கொண்டுள்ளது. சோளம் மற்றும் கம்பு  போன்றவை தெலங்காணாவின் மிகவும் முக்கியத்துவம் வாய்ந்த உணவாகும். மகாராஷ்டிரா, சத்தீஸ்கர் மற்றும் வடமேற்கு கர்நாடகா ஆகியவற்றின் அருகாமையால், தக்காண பீடபூமியின் உணவு வகைகளின் சில ஒற்றுமைகள் மற்றும் வேறுபாடுகளை இது பகிர்ந்து கொள்கிறது.

## சமையல் நடைமுறை
தெலங்காணாவில் பல பாணியிலான சமையல் வகைகள் உள்ளன. கிராமங்களில், மக்கள் மரத்தூள் மற்றும் கொத்து அடுப்புகள் கொண்ட பாரம்பரிய முறைகளைப் பயன்படுத்துகின்றனர்.

## பிரதான உணவு
தெலங்காணாவின் சமையலில் ரொட்டிக்கு ஒரு சிறப்பான இடமுண்டு, சோள ரொட்டி, கம்பு ரொட்டி, சொஜ்ஜா ரொட்டி அல்லது சர்வ பின்டி மற்றும் அரிசி ரொட்டி போன்ற ரொட்டி வகைகள் தயாரிக்கப்படுகின்றன.  தெலுங்கானாவில் புளி கொண்டு தயாரிக்கப்படும் குழம்பு வகை *புலுசு* மற்றும் *கூரா* என்றழைக்கப்படுகிறது. நன்கு வறுக்கப்பட்டு வேப்புடு என்றழைக்கப்படும் உணவு வகை உட்பட. *கோடி புலுசு* மற்றும் *மாம்சம் (இறைச்சி) வேப்புடு போன்றவை இறைச்சி வகைகளில்* பிரபலமான உணவுகள் ஆகும். *குத்தி வங்க்காயா
([[கத்தரி|கத்திரிக்காய்]])*, *ஆலுகெட்டா ([[உருளைக் கிழங்கு|உருளைக்கிழங்கு]])*, *கூரா & வறுவல்*  போன்ற காய்கறி உணவுகள் பல உள்ளன. தெலங்காணா *பாலக்கூரா* என்பது பசளிக் கீரை,
வேகவைத்த பருப்பு கொண்டு சிறப்பு ஈர்ப்பாக வேர்க்கடலை சேர்க்கப்பட்டு சமைப்பது வழக்கமாகும். அரிசி மற்றும் ரொட்டியுடன் இதனை உட்கொள்வார்கள், இதில் கரீம்நகர் மாவட்டத்தில் , முந்திரி பருப்புகள் சேர்க்கப்படுகின்றன. 
[thumb|சந்தையில் விற்பனை செய்யப்படும் பல்வேறு வகையான [மைசூர்ப் பருப்பு|பயறு மற்றும் கம்பு]]
தெலங்காணாவில் *கூரா* என்பது *போட்டி* (ஆட்டிறைச்சியில் பெறப்பட்டவை) மற்றும் புளிச்சை இலைகளிலிருந்து தயாரிக்கப்படும் *கோங்குரா* ஆகியவை அடங்கும். *பொட்லகாய் புலுசு* என்கிற புடலங்காய் குழம்பு தினசரி உணவுகளில் ஒன்றாகும். *சக்கிளம்* என்கிற முறுக்கு, தசரா மற்றும் சங்கராந்தி போன்ற திருவிழாக்களில் அரிசி மாவு கொண்டு செய்யப்படும் மிகவும் சுவையான மற்றும் பிரபலமான தென்னிந்திய சிற்றுண்டி வகைகளில் ஒன்றாகவும் உள்ளது.

### சைவ உணவு
தெலங்காணா பகுதிகளில் புளி, சிவப்பு மிளகாய் மற்றும் பெருங்காயம் போன்ற பொருட்கள் பெரும்பாலான தெலங்காணா சமையலில் பயன்படுத்தப்படுகின்றன. புளிச்சைக் கீரை என்பது கறி மற்றும் ஊறுகாய்களில் பரவலாகப் பயன்படுத்தப்படும் முக்கிய உணவு வகையாகும்.

## குறிப்புகள்

பகுப்பு:தென்னிந்திய சமையல்
திருமுகத்தலை பன்னகாபரணர் கோயில்

**திருமுகத்தலை பன்னகாபரணர் கோயில்** திருவிசைப்பா திருப்பல்லாண்டு திருத்தலங்களில் ஒன்றாகும்.

## அமைவிடம்
இத்தலம் திருவாரூர் மாவட்டத்தில்  திருத்துறைப்பூண்டி வட்டத்தில் திருத்துறைப்பூண்டியிலிருந்து 5 கி.மீ. தொலைவில் அமைந்துள்ளது. இவ்வூர் பன்னத்தெரு என்று அழைக்கப்படுகிறது.

## இறைவன், இறைவி
இக்கோயிலில் உள்ள இறைவன் பன்னகாபரணேசுவரர், இறைவி சாந்தநாயகி.

## சிறப்பு
முகலிங்கம், முன்பு முகத்தலைலிங்கம் என்று அழைக்கப்பட்டது. அதனடிப்படையில் பின்னாளில் முகத்தலை என்றானதாகக் கூறுவர். இதற்கேற்றவாறு உள் திருச்சுற்றில் முகலிங்கம் ஒன்று உள்ளது.

## மேற்கோள்கள்

பகுப்பு:திருவாரூர் மாவட்டத்திலுள்ள சிவன் கோயில்கள்
பகுப்பு:திருவிசைப்பாத் திருப்பல்லாண்டு திருத்தலங்கள்
வாகா (திரைப்படம்)

**வாகா** (Wagah) 2016 ஆம் ஆண்டு விக்ரம் பிரபு மற்றும் ரன்யா ராவ் நடிப்பில், ஜி. என். ஆர். குமரவேலன் இயக்கத்தில், டி. இமான் இசையில் வெளியான தமிழ் திரைப்படம்.

## கதைச்சுருக்கம்
வாசு (விக்ரம் பிரபு) கல்லூரிப் படிப்பு முடிந்ததும் தன் தந்தை வைத்துள்ள கடையில் அவருக்குத் துணையாக இருக்க விரும்பாமல் எல்லைப் பாதுகாப்புப் படையில் வேலைக்குச் சேர்கிறான். அவன் ஜம்மு காஷ்மீர் மாநிலத்திலுள்ள இந்தியா-பாகிஸ்தான் எல்லையில் பணிக்குச் செல்கிறான். அங்கு காஷ்மீரைச் சேர்ந்த காணம் (ரன்யா ராவ்) என்ற பெண்ணின் மீது காதல் கொள்கிறான்.

அவளும் வாசுவை விரும்பினாலும் அவனைத் திருமணம் செய்ய மறுக்கிறாள். மறுநாள் இந்திய வீரர்கள் இருவரை பாகிஸ்தான் ராணுவம் கைது செய்வதால், காஷ்மீரில் தங்கியுள்ள பாகிஸ்தானியர்களை தங்கள் நாட்டுக்குத் திரும்பச் சொல்கிறார்கள். அவர்களை பாதுகாப்பாக வெளியேற்றும் பணியில் இருக்கும் வாசு அவ்வாறு வெளியேறும் பாகிஸ்தானியர்களில் தன் காதலி காணம் இருப்பதைக் கண்டு அதிர்ச்சியாகிறான். அவள் செல்லும் பேருந்திற்கு கலவரக்காரர்கள் தீ வைக்கின்றனர்.

அவளைக் காப்பாற்றும் வாசு பாகிஸ்தானிலுள்ள அவளின் வீட்டுக்கு மாற்றுவழியில் அழைத்துச்செல்கிறான். அனுமதியின்றி பாகிஸ்தானுக்கும் நுழையும் அவன் அந்நாட்டு ராணுவத்தால் கைது செய்யப்படுகிறான். பாகிஸ்தான் சிறையிலிருந்து தப்பிக்கும் வாசு தன் காதலி காணம் வீட்டுக்குச் செல்கிறான். அங்கு பாகிஸ்தான் ராணுவ அதிகாரி ரஜாக் அலிகான் (ஷாஜி சௌத்ரி) காணம் குடும்பத்தைச் சேர்ந்த அனைவரையும் கொன்றதை அறிகிறான். ஆனால் ரஜாக்கிடம் சிக்காமல் தப்பிக்கும் காணம் மற்றும் வாசு இருவரும் இந்திய எல்லையை நோக்கிச் செல்கின்றனர். அவர்களைக் கொல்ல ரஜாக் துரத்தி வருகிறான். என்ன நடந்தது என்பது மீதிக்கதை.

## நடிகர்கள்

* விக்ரம் பிரபு - வாசு 
* ரன்யா ராவ் - காணம் 
* ஷாஜி சௌத்ரி - ரஜாக் அலிகான் 
* கருணாஸ் - நாகப்பன் 
* சத்யன் - பழனி 
* இராசேந்திரன் - உடற்கல்வி ஆசிரியர் 
* ராஜ் கபூர் - வாசுவின் தந்தை 
* துளசி - வசுவின் தாய் 
* வித்யுலேகா ராமன் - ஜூஹி 
* அஜய் ரத்னம் 
* ரங்கராஜ் பாண்டே - ரங்கராஜ் பாண்டே 
* 'ஜெயா டிவி' ஜேக்கப் - பெரியப்பா

## தயாரிப்பு
படத்தின் முன்னோட்டம் 2016 ஏப்ரல் 13 ன்று வெளியானது.

## இசை
படத்தின் இசையமைப்பாளர் டி. இமான்.

## விமர்சனம்
மாலைமலர்: எல்லை பாதுகாப்பு படை வீரர்களின் கதையை சொல்ல வந்தாலும், இந்த படத்தின் மையக்கரு காதல்தான்.

## மேற்கோள்கள்


## வெளி இணைப்புகள்

*   ஐஎம்டிபி இணையதளம் 
* வாகா- முகநூல் பக்கம் 
* வாகா - டுவிட்டர் பக்கம்

பகுப்பு:இந்தியத் தமிழ்த் திரைப்படங்கள்
பகுப்பு:2016 தமிழ்த் திரைப்படங்கள்
பகுப்பு:டி. இமான் இசையமைத்த தமிழ்த் திரைப்படங்கள்
வேலப்பநாயக்கன் பாளையம் ஊராட்சி

**வடவள்ளி ஊராட்சி** (*VADAVALLI PANCHAYAT*) என்பது தமிழ்நாட்டில் கோயம்புத்தூர் மாவட்டத்தில் சூலூர் வட்டத்தில் அமைந்துள்ள ஊராட்சி ஆகும். இது சூலூர் சட்டமன்றத் தொகுதிக்கும் கோயம்புத்தூர் மக்களவை தொகுதிக்கும் உட்பட்டதாகும். இந்த ஊராட்சியில் இருந்து ஐந்து உறுப்பினர் தேர்ந்தெடுக்கின்றனர்.

## மக்கள் தொகை
2011 மக்கள் தொகை கணக்கெடுப்பு படி, இந்த ஊராட்சியில் 2,657 பேர் வசிக்கின்றனர். இதில் 49% பேர் ஆண்களும் 51% பெண்களும் வசிக்கின்றனர்.

## போக்குவரத்து
பெரும்பாலும் போக்குவரத்து பல்லடம் நகருடன் இணைக்கப்படுகிறது. இங்கிருந்து பல்லடம், செஞ்சேரி பிரிவு ஆகிய பகுதிகளுக்கு நேரடி போக்குவரத்து வசதி உள்ளது.

## அடங்கிய பகுதிகள்
* வடவள்ளி
* வேலப்பநாயக்கன் பாளையம்
* தொட்டி பாளையம்
*அக்கநாயக்கன் பாளையம்

## மேற்கோள்கள்

பகுப்பு:கோயம்புத்தூர் மாவட்ட ஊராட்சிகள்
வாவி பாளையம் ஊராட்சி

**வாவி பாளையம் ஊராட்சி** என்பது தமிழ்நாட்டில் திருப்பூர் மாவட்டத்தில் உள்ள பல்லடம் ஊராட்சி ஒன்றியத்தில் அமைந்துள்ளது. இது பல்லடம் சட்டமன்றத் தொகுதிக்கும், கோவை நாடாளுமன்ற தொகுதிக்கும் உட்பட்டது.

## மக்கள் தொகை
2011ம் ஆண்டு மக்கள் தொகை கணக்கெடுப்பு படி இந்த ஊராட்சியில் 1,993 பேர் வசிக்கின்றனர். இதில் 57% ஆண்களும் 43% பெண்களும் வசிக்கின்றனர். இந்த ஊராட்சியில் 4 பேர் மன்ற தலைவர்கள் தேர்ந்தெடுக்கப்படுகின்றனர்.

## போக்குவரத்து
இந்த ஊரில் போக்குவரத்து வசதியாக பல்லடம் - உடுமலைப்பேட்டை மாநில நெடுஞ்சாலையில் அமைந்துள்ளது. மேலும் செஞ்சேரிமலை - காங்கேயம் சாலையில் அமைந்துள்ள ஊராட்சி ஆகும். இங்கிருந்து காங்கயம், திருப்பூர், பல்லடம், கேத்தனூர், உடுமலைப்பேட்டை, குடிமங்கலம், ஜல்லிபட்டி,சேலம், ஈரோடு, நெகமம், பொள்ளாச்சி, செஞ்சேரிமலை, காட்டம்பட்டி,ஊட்டி,அன்னூர்,பெருந்துறை என முக்கிய இடங்களுக்கு நேரடி போக்குவரத்து வசதி உள்ளது.

## வரலாறு
வாவி பாளையத்தின் வரலாறு என்பது சுவாரஸ்யமான தகவல்களை கொண்டது.**வாவி** என்பது வரலாற்று ஆதரப்படி தமிழில் **குளம்** என்று பொருள்படும். இது இந்தப் பகுதியில் குளம் இருந்தற்கான அடையாளத்தை காண முடிகிறது. பின் பாளையம் என்பது நாயக்கர் ஆட்சிகள் வம்சாவளியாக தொடந்து நடைபெற்றுக் கொண்டு இருந்திருக்கிறது. நாயக்கர் ஒருவர் இந்த பகுதியில் விவசாயத்திற்காகவும் மக்கள் தங்கள் தண்ணீரை பருகவும் ஓர் பெரும் குளம் வெட்டப்பட்டு இருந்தால் குளம் (வாவி) + நாயக்கர் (பாளையம்) = வாவி பாளையம் என பெயர் பெற்றது. பொதுவாக நாயக்கர்கள் தாங்கள் ஆட்சி செய்த பகுதிகள் பெரும்பாலும் **பாளையம்** என்றே அழைப்பர்.
## சிற்றூர்கள்
* வாவி பாளையம்
* முத்தூர்
* கழுவேரி பாளையம்

## மேற்கோள்கள்

பகுப்பு:திருப்பூர் மாவட்ட ஊராட்சிகள்
ஜெய்சூர்யா (திரைப்படம்)

**ஜெய்சூர்யா** 2004 ஆம் ஆண்டு அர்ஜுன் இரட்டை வேடங்களில் நடித்து மனோஜ்குமார் இயக்கத்தில், தேவா இசையில் வெளியான தமிழ் திரைப்படம். இப்படத்தில் லைலா, சாயாசிங் மற்றும் வடிவேலு ஆகியோர் நடித்தனர். இப்படம் தெலுங்கில் மொழிமாற்றப்பட்டு இதே பெயரில் வெளியானது.

## கதைச்சுருக்கம்
சூர்யா (அர்ஜுன்) சென்னை நகரத்தின் தாதாவாக இருந்து பல பிரச்சனைகளைத் தீர்த்து வைப்பதன் மூலம் பணம் சம்பாதிக்கிறான். அவனுடைய உதவியாளராக இருப்பவள் பேபி (லைலா). சூர்யாவும் பேபியும் காதலர்கள். சூர்யாவுக்குப் போட்டியான மற்றொரு தாதா பசுபதி (சோப்ராஜ்). சட்ட விரோதமாகவும், அதிகாரத்தைத் தவறாகப் பயன்படுத்தியும் தவறான வழிகளில் பணம் சேர்க்கும் காவல் துணை ஆணையர் (இளவரசு) மற்றும் அவரின் சகோதரரான காவல்துறை அமைச்சர் (ராஜ் கபூர்) இருவரும்  சூர்யாவின் திட்டத்தால் சிக்கிக் கொள்கின்றனர். இவர்களின் தவறுகளை ஆதாரத்துடன் நிரூபிக்கும் சூர்யாவால் அவர்களின் பதவி பறிபோகிறது. இதனால் அவர்கள் சூர்யாவின் எதிரியான பசுபதியின் உதவியுடன் சூர்யாவைக் கொல்லத் திட்டமிடுகின்றனர்.

காஞ்சிபுரம் மாவட்ட ஆட்சியராகப் பணியாற்றுபவர் ஜெய் ஆனந்த் (அர்ஜுன் 2). அவரைக் கடத்தத் திட்டமிடும் கொல்கத்தாவைச் சேர்ந்த தாதா (கோட்டா சீனிவாசராவ்) அதற்காக பசுபதியின் உதவியை நாடுகிறார். இவர்களின் திட்டத்தை அறிந்துகொண்ட சூர்யா ஆட்சியர் ஜெய்யைக் காப்பாற்ற முடிவு செய்கிறான். அவரைக் காப்பாற்றும் போது ஜெய்யை நேரடியாகக் காணும் சூர்யா அவரும் தன் முகத்தோற்றத்துடன் இருப்பதுகண்டு ஆச்சர்யம் கொள்கிறான். ஜெய்யின் காதலி பிரியா (சாயாசிங்) ஜெய்யின் கடந்தகாலம் பற்றி சூர்யாவுக்குச் சொல்கிறாள். இறுதியில் ஜெய்யும் சூர்யாவும் இணைந்து தங்கள் எதிரிகளை எப்படி வெல்கிறார்கள் என்பது மீதிக்கதை.

## நடிகர்கள்

* அர்ஜுன் - சூர்யா / ஜெய் ஆனந்த் 
* லைலா - பேபி 
* சாயாசிங் - சாருபிரியா 
* வடிவேலு - சூசை 
* கோட்டா சீனிவாசராவ் - ஹைவேஸ் கோவிந்தன் 
* சோப்ராஜ் - பசுபதி 
* இளவரசு
* ராஜ்கபூர்
* மகாநதி சங்கர் 
* பரவை முனியம்மா 
* உதய் பிரகாஷ் 
* டி. பி. கஜேந்திரன் 
* ரவிக்குமார் 
* துரை பாண்டியன்

## இசை
படத்தின் இசையமைப்பாளர் தேவா. பாடலாசிரியர் பா. விஜய்

.

## வெளியீடு
நிதி பிரச்சனைகள் காரணமாக படம் நான்கு மாதங்கள் தாமதமாக வெளியானது.

## விமர்சனம்

* பிஸ்ஹட் : மனோஜ் குமார் தயாரித்து இயக்க இக்கதையை ஏன் தேர்வு செய்தார் என்ற வினா எழுகிறது?
* திரைப்படம். காம்: இரட்டைவேடத் திரைப்படங்களில் கதாநாயகர்கள் சந்தித்தபிறகு திரைக்கதை வேகமெடுத்து ரசிக்க வைக்கும். ஆனால் இப்படத்தில் அது தலைகீழாக அமைகிறது.
* இந்தியாக்ளிட்ஸ் : எங்க வீட்டுப் பிள்ளை திரைப்படம் முதல் காலம்காலமாக இரட்டைவேடப் படங்களில் உள்ள அதே திரைக்கதை மற்றும் காட்சிகள் இப்படத்திலும் உள்ளன.

## மேற்கோள்கள்


பகுப்பு:இந்தியத் தமிழ்த் திரைப்படங்கள்
பகுப்பு:தேவா இசையமைத்த திரைப்படங்கள்
பகுப்பு:2004 தமிழ்த் திரைப்படங்கள்
பகுப்பு:அர்ஜூன் நடித்த தமிழ்த் திரைப்படங்கள்
மாவல்லி சிற்றுண்டி அறை

right|thumb|150x150px| நெய் மற்றும் சாம்பாருடன் பரிமாறப்பட்ட இட்லி
**மாவல்லி சிற்றுண்டி அறை** (*Mavalli Tiffin Rooms*) (பொதுவாக *எம்டிஆர்* என்று அழைக்கப்படுகிறது) என்பது இந்தியாவில் உள்ள உணவு தொடர்பான நிறுவனங்களின்  பெயராகும். பெங்களூர் நகரத்தில் முதலில் திறக்கப்பட்டது . பெங்களூர்  லால் பாக் சாலையில் இந்த உணவகம் உள்ளது. மற்றும் நகரத்தின் மற்ற இடங்களில் 8 கிளைகள், அதே போல் உடுப்பி, சிங்கப்பூர், துபாய் மற்றும் கோலாலம்பூர் ஆகிய இடங்களில் இதன் கிளை உள்ளது. எம்.டி.ஆர் பிரபலமான தென்-இந்திய காலை உணவான ரவா இட்லியை  கண்டுபிடித்தது.

## வரலாறு
எம்.டி.ஆர் 1924 ஆம் ஆண்டில் யக்னநாராயண மையா மற்றும் அவரது சகோதரர்களால் ஒரு உணவகமாக நிறுவப்பட்டது 1970 களின் நடுப்பகுதியில் இந்தியாவில் அவசரநிலை பிரகடனம் இருந்தபோது, உணவு கட்டுப்பாடு சட்டம் அறிமுகப்படுத்தப்பட்டது, இச்சட்டம் உணவை குறைந்த விலையில் விற்கப்பட வேண்டும் என்று கட்டாயப்படுத்தியது. இந்த நடவடிக்கை *எம்.டி.ஆர்* அதன்  வணிகத்தில் உயர்ந்த தரங்களை பராமரிக்க கடினமாக இருந்தது, எனவே உடனடி உணவு வணிகத்திற்கு அது மாறியது. இரசம் மற்றும் சட்னி  போன்ற  சாப்பிடக் கூடிய சிற்றுண்டிகளை தயார் செய்து விற்பனை செய்தது. 1970 களில் , எம்.டி.ஆர் விரிவுபடுத்தப்பட்டது, உணவகத்திற்கு அருகிலேயே எம்.டி.ஆர் பல்பொருள் அங்காடிகள்  திறக்கப்பட்டன, மேலும்சென்னையிலும் இது போன்ற ஒன்று திறக்கப்பட்டது. தற்போது எம்.டி.ஆர் என்பது இரண்டு தனித்துவமான நிறுவனங்களைக் குறிக்கிறது; *எம்.டி.ஆர்*  உணவக வணிகம் மற்றும் *எம்.டி.ஆர்* உணவுகள் அட்டையில் அடைக்கப்பட்ட உணவு )வியாபாரம்.

## ''எம்.டி.ஆர்'' உணவகம்

மதிய உணவுக்கு  காத்திருப்பு அறையில் வாடிக்கையாளர்கள் காத்திருக்க வேண்டும், சிலநேரங்களில் ஒரு மணிநேரம் வரை காத்திருக்க வேண்டும். எம்.டி.ஆரில் பரிமாறும் உணவு வழக்கமான, ஆரோக்கியமான கர்நாடகா பிராமண உணவாகும்.  வெளி அலங்காரத்தை விட தூய்மை மற்றும் உணவின் தரத்தில் அதிக கவனம் செலுத்துகிறது.  பல ஆண்டுகளாக, வாடிக்கையாளர்கள் சமையலறை வழியாக உணவகத்திற்குள் நுழைந்து, சாப்பிடுவதால் தூய்மை பற்றி  திருப்தி கொள்கிறார்கள்.

## கேலரி

படிமம்:inside MTR.jpg|
படிமம்:Patrons of the Mavalli Tiffin Room (2007).jpg|


## குறிப்புகள்

பகுப்பு:தென்னிந்திய சமையல்
சாந்தா ராமராவ்

**சாந்தா ராமாராவ்**  (24 ஜனவரி 1923 &nbsp; &ndash; 21 ஏப்ரல் 2009)  இந்தியாவில் பிறந்த  அமெரிக்க எழுத்தாளரும் இதழியலாளரும் ஆவார்.

## ஆரம்ப வாழ்க்கை மற்றும் பின்னணி
சாந்தா 1923, ஜனவரி 24 ஆம் நாள் பிரித்தானிய இந்தியாவின் மதராசில் பிறந்தார். இவரின் தந்தை பெனகல் ராமராவ் ஓர் இந்திய அரசாங்க ஊழியர் ஆவார். அவரது மனைவி தன்வந்தி ராமராவ், வழக்கறிஞராக இருந்தார். சாந்தாவின் தந்தை புகழ்பெற்ற உயர்ந்த இந்தியக் குடிமைப் பணியில் உறுப்பினராக இருந்தார். இவர் இந்திய ரிசர்வ் வங்கியின் ஆளுநராக நீண்ட காலமாகப் (1949-57) பணியிலிருந்தார்  சாந்தவின் தந்தை குடும்பம் மிகவும் தனித்துவமானது. இவரது தாத்தா, பெனகல் ராகவேந்திர ராவ் மேற்கத்திய மருத்துவம் படித்த மூத்த மருத்துவர்களில் ஒருவராவார். இவரின் தந்தையின் மூத்த சகோதரரான பெனகல் நரசிங் ராவ், இந்தியாவின் அரசியலமைப்பை உருவாக்குவதில் முக்கியப் பங்கு வகித்த புகழ்பெற்ற அரசு ஊழியரும், நீதிபதியும், அரசியலாளரும் ஆவார். இவரது சிறிய தந்தை பெனகல் சிவராவ், பத்திரிகையாளரும் நாடாளுமன்ற உறுப்பினருமாவார்.

சாந்தாவின் தந்தை கர்நாடகத்தின் கனராவைச் சேர்ந்த, தென்னிந்திய சரஸ்வத் பிராமணக் குடும்பத்தைச் சேர்ந்தவர். இவரது தாய்மொழி கொங்கணியாகும். இவரின் தாயார் காஷ்மீர பண்டிதர் ஆவார். இந்தியாவின் வடக்கே வெகு தொலைவில் பிறந்திருப்பினும் இவர் கர்நாடகாவின் ஹூப்ளியில் வளர்ந்தார். இது கனராவிக்கு அருகிலேயே இருந்தது.

இவரது ஆரம்ப காலங்களில் ராம ராவ் பிரித்தானிய ஆட்சியின் கீழ் இந்தியாவில் வாழ்ந்தார். சாந்தாவுக்கு  5 வயதிருக்கும்போது, அவரது 8 வயது சகோதரி பிரமிளாவுடன், சிறிது காலம் ஆங்கிலேய-இந்தியப் பள்ளியில் பயின்றார். அப்பள்ளியில் சாந்தாவின் பெயர் சிந்தியா எனவும் அவளுடைய சகோதரி பிரமிளாஇவருடையா ஆசிரியர் “இந்தியர்கள் ஏமாற்றுவதாக”க் கூறினார். அன்று வீடு திரும்பிய இவர்கள் அதன் பின் பள்ளிக்குச் செல்லவில்லை. இந்த சம்பவம் சாந்தாவின்  குறுகிய நினைவூட்டலில் “பை எனி அதர் நேம்” என்ற தலைப்பில் இடம்பெற்றது.

1929 ஆம் ஆண்டில், சாந்தா இங்கிலாந்திற்கு ஒரு அரசியல் பயணத்தில் தன் தந்தையுடன் இணைந்து கொண்டார்.  அங்கு இவர் புனித பால் மகளிர் பள்ளியில் படித்தார். 1939இல் அப்பள்ளியை விட்டு விலகினார. பின்னர் தென்னாப்பிரிக்காவுக்கு ஒரு குறுகிய பயணம்  மேற்கொண்டார். இவர் நினைவிலிருந்ததை விடவும் மாறுபட்ட இடங்களைக் கண்டறிய இந்தியாவுக்குத் திரும்பினார்.அமெரிக்காவில் மாசச்சூசெட்ஸில்  வெல்லெஸ்லியில் உள்ள வெல்லஸ்லி கல்லூரியில் சேர விண்ணப்பித்தார், அங்கு ஏற்றுக்கொள்ளப்பட்ட முதல் இந்திய மாணவர் இவரேயாவார். இவர் 1944இல் பட்டம் வழங்கிக் கௌரவிக்கப் பெற்றார். சிறிது காலம் கழித்து, இவர் தனது முதல் புத்தகமான  *ஹோம் டூ இந்தியா* என்ற நூலை வெளியிட்டார்.

## தொழில்
1947 இல் இந்தியா சுதந்திரம் பெற்றபோது, ராமா ராவின் தந்தை ஜப்பான் நாட்டின் முதல் தூதராக நியமிக்கப்பட்டார். தோக்கியோவில் இருந்தபோது, இவரது எதிர்காலக் கணவரும் அமெரிக்கருமான, பேபியோன் போவர்ஸைச் சந்தித்தார். ஆசியா,ஆபிரிக்கா மற்றும் ஐரோப்பிய நாடுகளில் பயணம் செய்த இவ்விணையர் நியூயார்க் நகரத்தில், நியூயார்க்கில் குடியேறினர். சாந்தா 1971 ஆம் ஆண்டில் நியூயார்க்கில் உள்ள பிரான்ஸ்கில்வில் சாரா லாரன்ஸ் கல்லூரியில் ஆங்கில ஆசிரியராகப் பணியாற்றினார். இவர் ஒரு  சார்பற்ற சுதந்திர எழுத்தாளராகவும் பணியாற்றினார்.

## மேற்கோள்கள்

பகுப்பு:சென்னை எழுத்தாளர்கள்
பகுப்பு:தமிழகப் பெண் எழுத்தாளர்கள்
பகுப்பு:அமெரிக்க இந்துக்கள்
பகுப்பு:2009 இறப்புகள்
பகுப்பு:1923 பிறப்புகள்
மும்தாஸ் ஹபீள்

முஹம்மது ஹபீள் முஹம்மது மும்தாஸ், வெலிகாமம் - மதுராப்புரயைப் பிறப்பிடமாகக் கொண்ட எழுத்தாளரும், கவிஞருமாவார்.

தனது ஆரம்பக் கல்வியை வெலிகாமம் - மதுராப்புர அஸ்ஸபா வித்தியாலத்திலும், உயர்தரக் கல்வியை பேருவளை ஹுமைஸராக் கல்லுாரியிலும் கற்ற இவர், கவிதை, கட்டுரை, விமர்சனம், நடனம், ஒவியம் ஆகிய துறைகளில் பங்காற்றியவர். இவர் பல தொலைக்காட்சி நாடகங்களை எழுதியும் அவற்றில் நடித்தும் உள்ளார். மாணவர்களுக்கு நடனம் பயிற்றுவித்து போட்டிகளுக்குத் தயார்படுத்தும் இவர், சிறந்த நடிகர், ஒப்பனையாளர், இசையமைப்பாளர் என பல சான்றிதழ்களைப் பெற்றுள்ளார்.

## பெற்ற விருதுகள்
* பிரதேச சாகித்திய விருது - 1998
* தமிழ்ச் சுடர் விருது - 2018

## ஆக்கங்கள் வெளிவந்த பத்திரிகைகள்
* தினகரன்
* வீரகேசரி
* தினக்குரல்
* ஆதவன்
* நவமணி
* ஞானம், , , , . 
* மல்லிகை

## எழுதிய நூல்கள்
* இருண்ட திரைகள் (ரோணியோ கவிதை நூல்)
* விடிவெள்ளி (மாணாக்கருக்கான சஞ்சிகை - ரோணியோ சஞ்சிகை)

## உசாத்துணை

## வெளியிணைப்புகள்
* http://noolaham.net/project/44/4371/4371.html
* http://www.tamilauthors.com/writers/sri%20lanka/Mumthas%20habeel.html

பகுப்பு:1970 பிறப்புகள்
பகுப்பு:இலங்கை எழுத்தாளர்கள்
தளவாய் சேதுபதி

**தளவாய் சேதுபதி** என்கிற **இரண்டாம் சடைக்கன் சேதுபதி ** (ஆட்சிக் காலம்: கி.பி. 1635 - 1645)  என்பவர் இராமநாதபுரம் சமஸ்தான மன்னராக கூத்தன் சேதுபதிக்கு அடுத்து ஆட்சிக்கு வந்து 10 ஆண்டுகள் ஆட்சிபுரிந்தார். இவர் கூத்தன் சேதுபதியின் தம்பியாவார்.
## வாரிசு உரிமை
கூத்தன் சேதுபதி மன்னர் இறந்தபோது அவரது இரண்டாவது மனைவியான செம்பிநாட்டு மறப்பெண்மணி அல்லாத மனைவிக்கு பிறந்த *தம்பித் தேவர்* என்ற மகன் இருந்தார். இராமநாதபுர அரண்மனை வழக்கப்படி சேதுபதி மன்னருக்கு அவரது செம்பி நாட்டு மறவர் குலப் பெண்மணியின் மூலமாகப் பிறந்த மகனுக்கே சேதுபதி பட்டம் உரியதாக இருந்தது. இதனால் தம்பித் தேவரின் அரசுரிமையை மறுத்த இராமநாதபுரம் அரண்மனைப் பெரியவர்கள் கூத்தன் சேதுபதியின் தம்பியான சடைக்கத் தேவரை இரண்டாவது சடைக்கன் சேதுபதியாக அங்கீகரித்துச் சேதுபதி பட்டத்தினை அவருக்குச் சூட்டினர்.
## திருமலை நாயக்கருடனான பிணக்கு
சேதுபதி மன்னருடன் ஏற்பட்ட பிணக்கால், மதுரை திருமலை நாயக்கர், 1639இல் சேதுநாட்டின் மீது தனது தளவாயான இராமப்பையனின் தலைமையில் மிகப்பெரிய படையினை அனுப்பினார்.  வலிமைவாய்ந்த மதுரைப் படையினைச் சமாளிக்க ஏற்ற இடமாக இராமேஸ்வரம் தீவைக் கருதிய சேதுபதி மன்னர் அங்கு சென்றார். ஆனாலும் மதுரைப் படைகள் பாம்பனிற்கும் மண்டபத்திற்கும் இடையே கடலின்மீது ஒரு பாலம் அமைத்து அதன் வழியாக சென்றன. இதையடுத்து இராமேசுவரம் தீவில் இராமேஸ்வரம் நகருக்கு முன்னதாக உள்ள இன்றைய தங்கச்சிமடத்தில் மோதிய சேதுபதி படைகளை தோற்கடித்த மதுரைப் படைகள் சேதுபதியை சிறைபிடித்து மதுரையில் சிறைவைத்தனர்.

இதன்பிறகு சேதுபதி பட்டத்திற்கு ஏற்கனவே உரிமை கொண்டாடிவந்த கூத்தன் சேதுபதியின் மகனான தம்பித் தேவரை திருமலைநாயக்கர் மறவர் சீமையின் மன்னராக அமர்த்தினார். ஆனால் தம்பித் தேவரை மன்னராக ஏற்றுக்கொள்ள மறுத்தவர்களால் சேதுபதி சீமையில் குழப்பம், கலகம், சீரழிவு போன்றவை ஏற்பட்டன. இதையடுத்து திருமலைநாயக்க மன்னர் இரண்டாவது சடைக்கன் சேதுபதியை 1640இல் விடுவித்துப் போகலூருக்குத் திருப்பி அனுப்பி வைத்தார். இதையடுத்து இரண்டாம் சடைக்கன் சேதுபதி  மீண்டும் மன்னராக பொறுப்பேற்றார்.
## மேற்கோள்கள்

பகுப்பு:இராமநாதபுர சேதுபதிகள்
பகுப்பு:தமிழ்நாட்டு வரலாறு
மிஸ்டர். சந்திரமௌலி

ஜூலை 6,2018ல் தனஞ்செயன் தயாரிப்பில் வெளிவந்த **மிஸ்டர். சந்திரமௌலி** என்கிற திரைப்படத்தை திரு இயக்கியுள்ளார். இப்படத்தில் நடிகர்கள் கார்த்திக், கவுதம் கார்த்திக் மற்றும் நடிகைகள் ரெஜினா கசான்டிரா, வரலஷ்மி சரத்குமார் ஆகியோர் முக்கியக் கதாபாத்திரத்தில் நடித்துள்ளனர். நடிகர்கள் சதீஷ், மைம் கோபி, ஜகன், இயக்குநர்கள் மகேந்திரன் மற்றும் அகத்தியன், நடிகை விஜி சந்திரசேகர் ஆகியோர் துணை கதாபாத்திரங்களில் நடித்துள்ளனர். இப்படத்தில் சாம் சி.எஸ் இசையமைத்துள்ளார்.

## நடிகர்கள்

* கார்த்திக் - சந்திரமௌலி
* கவுதம் கார்த்திக் - ராகவ்
* ரெஜினா கசான்டிரா - மது
* வரலஷ்மி சரத்குமார் - பைரவி
* சந்தோஷ் பிரதாப் - விநாயக் கனகசபை
* சதீஷ் - பத்மணி
* ஜே. மகேந்திரன் - அழகர்
* மைம் கோபி - புகழேந்தி
* ஜகன் - பார்த்தா
* ஜி. தனஞ்செயன் - மதுவின் தந்தை
* ஜான் மகேந்திரன் - வழக்கறிஞர்
* விஜி சந்திரசேகர் - ஏசிபி துவாரகா
* அகத்தியன் - ராமமூர்த்தி
* ஸ்டன்ட் சிவா - மணி
* ஆர். வெங்கட் - நாகராஜன்

## தயாரிப்பு
நடிகர் கார்த்திக் மற்றும் அவருடைய மகன் கவுதம் கார்த்திக் ஆகியோர் இப்படத்தில் நடிப்பார்கள் என்று இயக்குநர் திரு அக்டோபர் 2017ல் அறிவித்தார். இப்படத்தில் நடிகர் கார்த்திக் அரசு அதிகாரியாகவும், நடிகர் கவுதம் கார்த்திக் குத்துச் சண்டை வீரராகவும் நடித்துள்ளனர் என்று இயக்குநர் தெரிவித்தார். நடிகைகள் ரெஜினா கசான்டிரா, வரலஷ்மி சரத்குமார் ஆகியோர் முக்கிய பெண் கதாபாத்திரத்திலும் நடிகர் சதீஷ் துணை கதாபாத்திரத்திலும் நடித்துள்ளனர். இயக்குநர்கள் மகேந்திரன் மற்றும் அகத்தியன் ஆகியோரை முக்கிய கதாப்பாத்திரங்களில் நடிக்க வைத்துள்ளார்.

நடிகர் கார்த்திக் நடித்த மௌன ராகம் திரைப்படத்தின் கதாபாத்திரமான சந்திரமௌலி என்று இப்படத்தின் தலைப்பாக வைக்கப்பட்டது.

## ஒலிப்பதிவு
இப்படத்திற்கு பிண்ணணி இசையும் பாடல்களும் சாம் சி. எஸ். இசையமைத்துள்ளார். இப்படத்தின் பாடல்களை பாடலாசிரியர்கள் சாம் சி.எஸ், லோகன், விவேக், வித்யா தாமோதரன் ஆகியோர் இயற்றியுள்ளனர். இப்படத்தின் ஆறு பாடல்களைக் கொண்ட நிலையில் ஏப்ரல் 25, 2018ல் பாடல்களை வெளியிடப்பட்டது. நடிகர் சிவகுமாரின் மகளான பிருந்தா சிவகுமார் முதன் முதலாக இப்படத்திற்கு பாடியுள்ளார்.

## சான்றுகள்

பகுப்பு:2018 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:கார்த்திக் நடித்த திரைப்படங்கள்
பகுப்பு:சாம் சி. எஸ். இசையமைத்த திரைப்படங்கள்
சாட்டியக்குடி வேதநாதர் கோயில்

**சாட்டியக்குடி வேதநாதர் கோயில்** திருவிசைப்பா திருப்பல்லாண்டு திருத்தலங்களில், ஒன்றாகும்.

## அமைவிடம்
இத்தலம் நாகப்பட்டினம் மாவட்டம்  கீவளூரிலிருந்து கச்சனம் வழியாக திருத்துறைப்பூண்டி செல்லும் சாலையில் உள்ளது. இவ்வூர் மக்கள் வழக்கில் சாட்டியக்குடி என்றும் அழைக்கப்படுகிறது.

## இறைவன், இறைவி
இக்கோயிலில் உள்ள இறைவன் வேதநாதர், வேதபுரீசுவரர், ரிக்வேதநாதர் என்றழைக்கப்படுகிறார். இறைவி வேதநாயகி ஆவார்.

## சிறப்பு
சாட்டிய (சாண்டில்ய) முனிவர் வழிபட்ட தலமென்றும் கூறப்படுகிறது. கோயிலின் திருச்சுற்றில் அவரது சிற்பம் உள்ளது.

## மேற்கோள்கள்

பகுப்பு:நாகப்பட்டினம் மாவட்டத்திலுள்ள சிவன் கோயில்கள்
பகுப்பு:திருவிசைப்பாத் திருப்பல்லாண்டு திருத்தலங்கள்
ஏ. ஸ்ரீகர் பிரசாத்

**ஸ்ரீகர் பிரசாத்** (A. Sreekar Prasad) என்கிற **அக்கினேனி ஸ்ரீகர் பிரசாத்,** ஒரு இந்திய திரைப்படத்துறையில், திரைப்படத் தொகுப்பு பிரிவில் பணியாற்றியுள்ளதன் மூலம் அறியப்படுகிறார். இவர் இந்தி, மலையாளம், தமிழ், தெலுங்கு மற்றும் ஆங்கிலம்  மொழித் திரைப்படங்களில் அதிகமாக பணியாற்றுகிறார். இவரது கடைசி சிறந்த படத்தொகுப்பிற்கான தேசிய திரைப்பட விருது பெற்ற திரைப்படம் *ஃபிராக்* (2008) ஆகும். இப்படத்தை நந்திதா தாஸ் இயக்கியுள்ளார். இவர் பல மொழிகளில் இந்திய திரைப்படத்துறையில் பங்களித்ததற்காக, *2013 ஆம் ஆண்டின் மக்கள்* என லிம்கா புக் ஆஃப் ரெகார்ட்ஸில் சேர்க்கப்பட்டார், மேலும், இவர்  ஒரு சிறப்பு ஜூரி விருது உட்பட எட்டு தேசிய விருதுகளை பெற்றுள்ளார்.

## தொழில்
ஸ்ரீகர் பிரசாத் மெட்ராஸ் பல்கலைக்கழகத்தில் இலக்கியத்தில் பட்டம் பெற்றவர். ஆந்திரத் திரைப்படத்துறையில் பணியாற்றிய அவரது தந்தையிடமிருந்து திரைப்படத் தொகுப்பின் கலையை கற்றுக்கொண்டார்.தெலுங்குத் திரைப்படங்களுடன் இவர் தன் தொழில் வாழ்க்கையை துவங்கினார் என்றாலும், மலையாளம் மற்றும் தமிழ் திரைப்படங்களின் மூலம் தேசிய விருதைப் பெற்றார். இவர், ஏழு முறை சிறந்த படத்தொகுப்பிற்காக தேசிய விருதைப் பெற்றார். மற்றும் ஒரு சிறந்த ஜூரி விருதை தனது இரண்டு தசாப்தங்களில் பெற்றுள்ளார்.
இவரது படத்தொகுப்பில் வெளியான திரைப்படங்களில் *யோதா* (1992), "நிர்ணயம்" (1995), *[[வானபிரஸ்தம்]]* (1999), *[[அலைபாயுதே]]* (2000), *தில் சாத்தா ஹை" (2001), *கன்னத்தில் முத்தமிட்டால்* (2002), *ஒக்கடு* (2003), *ஆய்த எழுத்து* / *யுவ* (2004), *நவரசா* (2005), *ஆனந்தபத்ரம்* (2005), *குரு* (2007), *பில்லா* (2007), *ஃபிராக்* (2008), *பழசி ராஜா* (2009) மற்றும் தல்வார் (2015) போன்றவை குறிப்பிடத்தக்கவை ஆகும்.

== சொந்த  வாழ்க்கை ==
[[ஆந்திரத் திரைப்படத்துறை|தெலுங்கு நடிகர்]] [[எல். வி. பிரசாத்|எல்.வி. பிரசாத்]] சகோதரர் அக்கினேனி சஞ்சீவிக்கு, ஸ்ரீகர் பிரசாத் பிறந்தார். இவரின் மகன் அக்சய் அக்கினேனி, *பீட்சா (2014)* திரைப்பட இயக்குனராவார். அக்சய், நடிகர் [[இராதாகிருஷ்ணன் பார்த்திபன்|ஆர்.பார்த்திபன்]] மற்றும் நடிகை [[சீதை|சீதாவின்]] மகள் பி. எஸ். கீர்த்தனாவை மணந்தார். ஸ்ரீகர் பிரசாத், கீர்த்தனா குழந்தை நட்சத்திரமாக நடித்துள்ள  *கன்னத்தில் முத்தமிட்டால்* திரைப்படத்தின் படத் தொகுப்பாளர் ஆவார். கீர்த்தனா இப்படத்தில் நடித்ததற்காக, 2002 ல் சிறந்த குழந்தை கலைஞருக்கான தேசிய திரைப்பட விருதைப் பெற்றார்.

== விருதுகள் ==

;[[தேசிய திரைப்பட விருதுகள், இந்தியா|தேசிய திரைப்பட விருதுகள்]]

* 1989: சிறந்த படத்தொகுப்பு - *ராக்* 
* 1997: சிறந்த படத்தொகுப்பு - *ராக் பிராக்* 
* 1998: சிறந்த படத்தொகுப்பு - [[த டெரரிஸ்ட்]]  
* 2000: சிறந்த படத்தொகுப்பு - *வானபிரஸ்தம்* 
* 2002: சிறந்த படத்தொகுப்பு - *கன்னத்தில் முத்தமிட்டால்* 
* 2008: சிறந்த படத்தொகுப்பு - *ஃபிராக்* 
* 2010: சிறப்பு ஜூரி விருது - *குட்டி ஸ்ரங்க்* , *காமினி* , *கேரளா வர்மா பழசி ராஜா''

## குறிப்புகள்

பகுப்பு:கேரள மாநில திரைப்பட விருது வென்றவர்கள்
பகுப்பு:தமிழ்த் திரைப்படத் தொகுப்பாளர்கள்
பகுப்பு:பிலிம்பேர் விருதுகள் வென்றவர்கள்
பகுப்பு:தெலுங்கு மக்கள்
பகுப்பு:வாழும் மக்கள்
இளவந்தி ஊராட்சி

*இளவந்தி வடுகபாளையம் ஊராட்சி* என்பது தமிழ்நாட்டில் திருப்பூர் மாவட்டத்தில் அமைந்துள்ள ஓர் ஊராட்சி ஆகும். இது பொங்கலூர் (தற்போது பல்லடம் சட்டமன்ற தொகுதி) சட்டமன்றத் தொகுதிக்கும் திருப்பூர் மக்களவை தொகுதிக்கும் உட்பட்டதாகும். இந்த ஊராட்சி மன்ற தலைவர்கள் உள்ளாட்சி தேர்தலில் மூலம் 6 உறுப்பினர்கள் தேர்ந்தெடுக்கப்படுகின்றனர்.இந்த ஊராட்சி காமநாயக்கன் பாளையம் காவல்நிலைய எல்லைக்கு உட்பட்டதாகும்.

## மக்கள் தொகை
2011ம் ஆண்டு தேசிய மக்கள் தொகை கணக்கெடுப்பு படி இந்த ஊராட்சியில் 1,649 பேர் வசிக்கின்றனர். இதில் ஆண்கள் 48% பேரும் பெண்கள் 52% பேரும் வசிக்கின்றனர்.
## போக்குவரத்து
இந்த ஊராட்சியின் பெரும்பாலும் குறிப்பிட்ட நேரத்தில் தான் பேருந்து இயக்கப்படுகின்றன. குறிப்பாக பல்லடம் , கேத்தனூர் உள்ளிட்ட பகுதிகளுக்கு போக்குவரத்து வசதி உள்ளது

## பகுதிகள்
* பழைய இளவந்தி (மேற்கு)
* புதிய இளவந்தி (கிழக்கு)
* ஆதிதிராவிடர் காலணி
## நிர்வாகம்
*இந்த ஊராட்சியில் பெரும்பாலும் விவசாய குடும்பங்கள் உள்ளன.
* பெரும்பாலும் விவசாயத்தை நம்பியும் கூலி தொழிலை நம்பியும் உள்ளனர்
* **இளவந்தி வடுகபாளையம்** *தொடக்க வேளாண்மை கூட்டுறவு வங்கி* அமைந்துள்ளது.
* அரசு ஆரம்ப சுகாதார நிலையம் உள்ளது.

பகுப்பு:திருப்பூர் மாவட்ட ஊராட்சிகள்
கேன்னட்டு

**கேன்னட்டு** (*Gannet*) என்பது சுலிடே குடும்பத்தில் மோரசு என்னும் பேரினத்தைச் சேர்ந்த ஒரு கடற்பறவை. இவை பூபிக்களுடன் நெருங்கிய தொடர்பு கொண்டவை. கேன்னட்டு என்னும் பெயர் கேனோட்டு என்னும் பழைய ஆங்கிலச் சொல்லில் இருந்து பிறந்தது. இதன் பொருள் வலிமையுள்ள அல்லது ஆண்மையுள்ள என்பதாகும்.

கேன்னட்டுகள் அளவில் பெரிய பறவைகள். உடல் வெண்ணிறத்திலும் தலை மஞ்சள் படிந்தவாறு இருக்கும். இறக்கைகளின் ஓரம் கருப்பாகவும் அலகு நீண்டும் இருக்கும். வட அத்திலாந்திக் கடற்பகுதியில் காணப்படும் வடக்கத்திய கேன்னட்டு என்னும் பறவை கேன்னட்டுகளிலேயே பெரியது. இறக்கை விரித்த நிலையில் இதன் அகலம் இரண்டு மீட்டர் (6.6 அடி) வரை இருக்கும். இது கால்கள் கொய்யடிகளைக் (சவ்வால் இணைந்த காலடி) கொண்டுள்ளன.

இப்பறவைகள் மேலிருந்து நீருக்குள் வேகமாகப் பாய்ந்து மீன்களை வேட்டையாடும். இதற்கு ஏற்றவாறு இவை கீழ்க்கண்ட தகவமைப்புகளைப் பெற்றுள்ளன.
* மூக்குத் துளைகள் வெளியில் இல்லாமல் அலகுகளுக்குள் உள்ளன.
* முகத்திலும் நெஞ்சுப் பகுதியிலும் தோலுக்கடியில் காற்றுப் பைகள் உள்ளதால் நீரில் பாயும் போது உடலிக்கு ஏற்படும் தாக்கத்தைக் குறைக்கின்றன.
* கண்கள் ஒன்றுக்கொன்று தள்ளி இருப்பதால் தொலைவினைக் கணிக்க ஏதுவாக உள்ளது.

## மேற்கோள்கள்


பகுப்பு:கேன்னட்டுகள்
பகுப்பு:கடற்பறவைகள்
சிவனார் வேம்பு

**சிவனார் வேம்பு** (Indigofera aspalathoides) என்பது பபேசியே குடும்பத்தைச் சேர்ந்த ஒரு மூலிகைத் தாவரம் ஆகும். 
## பெயர்
சிவனார் வேம்பானது *காந்தாரி*, *அன்னெரிஞ்சான் பூண்டு*, *இறைவன வேம்பு* ஆகிய வேறு பெயர்களாலும் அழைக்கப்படுகிறது. இந்தத் தாவரத்தைப் பறித்து உலர்த்தாமல் அன்றே எரித்தாலும் புகையைக் கக்கும் மூலிகை என்ற காரணமாக இதை ‘அன்று எரிந்தான் பூண்டு’ என்று அழைத்துள்ளனர். அது மருவி ‘அன்னெரிஞ்சான் பூண்டு’ ஆகிவிட்டது.
## விளக்கம்
இது செம்மண் பகுதிகளில் செழித்து வளரும் ஒரு குறுஞ்செடியாகும். இதன் செவ்விய நிறத் தண்டில் வெள்ளி படர்ந்ததைப் போன்ற ரோம வளரிகள் காணப்படும். மேலும் மிகச் சிறிய அளவிலான முட்டை வடிவ இலைகளைக் கொண்டதாகவும், ஊதா நிறம் கலந்த சிவந்த இதழ்களைக் கொண்ட மலர்கள் பூப்பதாகவும் இது இருக்கும்.
## மேற்கோள்கள்

பகுப்பு:மூலிகைகள்
பகுப்பு:தமிழ்நாட்டின் தாவரங்கள்
கு. க. செல்வம்

**கு. க. செல்வம்** (*Ku. Ka. Selvam*, இறப்பு: 3 சனவரி 2024) ஒரு இந்திய அரசியல்வாதியும், தமிழக சட்டமன்ற உறுப்பினரும் ஆவார். இவர் 2016 ஆம் ஆண்டு நடைபெற்ற தமிழக சட்டமன்றத் தேர்தலில் ஆயிரம் விளக்கு சட்டமன்றத் தொகுதியில் திராவிட முன்னேற்றக் கழகத்தின் சார்பில் போட்டியிட்டு வெற்றிபெற்றதன் மூலமாக தமிழகத்தின் 15ஆவது சட்டமன்றத்திற்குச் சென்றார். இவர் சென்னை, கோடம்பாக்கம், வடபழனி பகுதியில் வசித்து வந்தார். சென்னை, வடபழனியில் உள்ள அறிஞர் அண்ணா பொதுநல மன்றத்தின் செயலாளராக 2009 ஆம் ஆண்டு முதல் பணியாற்றினார். போட்டித் தேர்வுகளுக்கு மாணவர்களை பயிற்றுவிக்கும் பணியிலும் இம்மன்றம் செயல்படுகிறது.

1997 இல் அதிமுகவிலிருந்து திமுகவில் இணைந்தார். அகஸ்டு, 2020-இல் துவக்கத்தில் இவர் பாரதிய ஜனதா கட்சியின் அகில இந்தியத் தலைவர்களை புது தில்லியில் சந்தித்து பேசினார். இதனால் திமுக கட்சியின் தலைமையிடம்  இவரிடம் விளக்கம் கேட்டுள்ளதுடன், இவரை கட்சியிலிருந்து தற்காலிக நீக்கியுள்ளது. 2021 மார்ச் மாதம் பாஜகவில் இணைந்தார். 2022 நவம்பர் 27 ஆம் நாள் மீண்டும் திமுகவில் இணைந்து தலைமை நிலைய அலுவலக செயலாளராகப் பதவி பெற்றார்.

## மேற்கோள்கள்

## வெளி இணைப்புகள்
*   KU.KA.SELVAM (Winner) THOUSAND LIGHTS (CHENNAI)

பகுப்பு:திராவிட முன்னேற்றக் கழக அரசியல்வாதிகள்
பகுப்பு:15 ஆவது தமிழ்நாடு சட்டமன்ற உறுப்பினர்கள்
பகுப்பு:2024 இறப்புகள்
ஒரு ஊரில் ஒரு ராஜகுமாரி

**ஒரு ஊரில் ஒரு ராஜகுமாரி** (***Oru Oorla Oru Rajakumari***) பாக்யராஜ் இயக்கத்தில், 1995 ஆம் ஆண்டு சனவரி மாதம் 15 ஆம் தேதியன்று வெளியான இந்தியத் தமிழ்த் திரைப்படமாகும். வேணு தயாரிப்பில், இளையராஜா இசை அமைப்பில், 15 ஜனவரி 1995 ஆம் தேதி வெளியானது. பாக்யராஜ், மீனா, ஜனகராஜ், விஜயகுமார், லிவிங்ஸ்டன் மற்றும் பலர் நடித்துள்ளனர்.

பார்வையாளர்களின் பாராட்டைப் பெற்ற இப்படம் வணிக ரீதியாக பெரும் வெற்றியை பெற்றது.

## நடிகர்கள்
பாக்யராஜ், மீனா, சனகராஜ், விஜயகுமார், லிவிங்ஸ்டன், சி. ஆர். சரஸ்வதி, நிர்மலாம்மா, சுரபி, சார்லி, குமரிமுத்து, நளினிகாந்த்.

## கதைச்சுருக்கம்
படித்த வேலையில்லாத இளைஞர் வெங்கட் (பாக்யராஜ்). வேலையில்லாமல் இருக்கும் வெங்கட்டை, குடும்பத்தினர் எள்ளி நகையாடினர். அவனது பாட்டி மட்டும் அவன் மேல் அதிக பாசமாக இருந்தார். மேலும், ஓர் இளவரசியை தான் வெங்கட் மணமுடிப்பான் என்ற கனவுடன் இருந்தார் அவனது பாட்டி.

அரச பரம்பரையைச் சேர்ந்த, நீலகிரி எஸ்டேட்டின் உரிமையாளர் லட்சுமி பிரபாவின் (மீனா) திருமண நிச்சயத்தின் பொழுது, பங்குச் சந்தையில் பெருத்த நஷ்டம் என்ற தவறான தொலைபேசி அழைப்பால், லட்சுமி பிரபாவின் தந்தை மாரடைப்பால் இறந்து விடுகிறார். அதனால், தன் செல்வத்தை விரும்பாமல், தன்னை விரும்பும் நபரை திருமணம் செய்ய முடிவு செய்கிறாள் லட்சுமி பிரபா.

பின்னர், லட்சுமி தோட்டத்தில் மேலாளராக வேலைக்கு சேருகிறான் வெங்கட். அந்த எஸ்டேட்டின் கணக்காளர் தான் அரண்மனையின் ராஜா என்றும், லட்சுமி ஒரு பணிப்பெண் என்றும் நாடகமாடுகிறார்கள். வெங்கட்டின் காதலை அடைய பொறுமையுடன் காத்திருக்கிறாள் லட்சுமி.

பின்னர், வெங்கட்டின் பாட்டியின் கனவு பலித்ததா என்பதே மீதிக் கதையாகும்.

## ஒலிப்பதிவு
இப்படத்தின் பின்னணி மற்றும் பாடல்களின் இசையை அமைத்தவர் இளையராஜா ஆவார். ஆறு பாடல்களுக்கும் வரிகளை எழுதியவர் வாலி (கவிஞர்) ஆவார்..

## வரவேற்பு
வேறு எந்த இயக்குனராலும் எடுத்திருக்க முடியாத கதை என்றும், இயக்குநர் பாக்யராஜ் சற்று நம்பத்தக்க வகையில் படத்தை இயக்கியுள்ளதாகவும் விமர்சனம் செய்யப்பட்டது.

## மேற்கோள்கள்


## வெளி-இணைப்புகள்
*

பகுப்பு:1995 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:இளையராஜா இசையமைத்த திரைப்படங்கள்
பகுப்பு:கே.பாக்யராஜ் இயக்கிய திரைப்படங்கள்
பகுப்பு:கே. பாக்யராஜ் நடித்த திரைப்படங்கள்
பகுப்பு:மீனா நடித்த திரைப்படங்கள்
பகுப்பு:விஜயகுமார் நடித்த திரைப்படங்கள்
பகுப்பு:ஜனகராஜ் நடித்த திரைப்படங்கள்
பகுப்பு:சார்லி நடித்த திரைப்படங்கள்
பகுப்பு:லிவிங்ஸ்டன் நடித்த திரைப்படங்கள்
பாரத் பவன்

**பாரத் பவன்** (*Bharat Bhavan*) என்பது இந்தியாவின் போபால் நகரில் மைந்துள்ள ஒரு தன்னாட்சி பெற்ற பல கலைகள் கொண்ட வளாகம் மற்றும் அருங்காட்சியகம் ஆகும். மத்தியப் பிரதேச அரசு இதை நிறுவி, நிதியுதவி செய்கிறது. கட்டடக் கலைஞர் ''சார்ல்ஸ் கோர்ரியா'' இதை கட்டியுள்ளார். 1982ஆம் ஆண்டில் திறக்கப்பட்ட போபால் ஏரியின் மேல் பகுதியை நோக்கி அமைந்திருக்கும்  இது ஒரு கலைக்கூடம், நுண்கலைக் கூடம், ஒரு திறந்தவெளி அரங்கு, ஒரு திரையரங்கம், ஒரு மண்டபம், ஒரு பழங்குடி மற்றும் நாட்டுப்புற கலைகளின் அருங்காட்சியகம், இந்திய கவிதை நூலகங்கள், பாரம்பரிய இசை, நாட்டுப்புற இசை ஆகியவை அடங்கியுள்ளது. 

## வரலாறு

1980களின் முற்பகுதியில், தேசிய தலைநகரங்களில் பிராந்திய மையங்களின் மூலமாக இந்திய கலைகளை வளர்ப்பதில் நாடு முழுவதும் அரசு கவனம் செலுத்தியது. ''உஜ்ஜயினி''யில் *காளிதாஸ் அகாடமி* என்ற இலக்கிய அமைப்பை நிறுவுவதற்கு காரணமாக இருந்த மத்திய அரசின் கல்வி அமைச்சகத்தில் (1966-1992) ஒரு இந்திய ஆட்சிப் பணி இயக்குநராக இருந்த ''அசோக் வாஜ்பாய்'' இதற்கான முயற்சியை முன்னெடுத்தார், இது 1983 இல் திறக்கப்பட்டது. இந்தியாவின் பல பகுதிகளிலும் சில கலாச்சார முயற்சிகள் பல ஆண்டுகளாக தோல்வியில் முடிந்தாலும், இத்தகைய பாரத் பவன் திட்டம் போபால் நகரில் (இந்தியா ஹவுஸ்) வெற்றி பெற்றது.

இந்திய பிரதமர் இந்திரா காந்தியால் மத்திய பிரதேச மாநிலத்தின் கலாச்சார மையம் நிறுவப்பட்டு  நிதியுதவியும் அளித்தார்  ஆனாலும் இது தன்னாட்சியுடன் 12-உறுப்பினர்களைக் கொண்ட பாரத பவன் எனற அறக்கட்டளையால் நடத்தப்படுகிறது. அடுத்த பத்தாண்டுகளில், இந்தோர் நிறுவனம், ஜபல்பூர், மும்பை, கொல்கத்தா போன்ற இடங்களிலிருந்து மாணவர்களையும், வெளிநாட்டு பார்வையாளர்களையும் கலைஞர்களையும் மற்றும் அறிஞர்களையும்,  கவர்ந்திழுக்க ஆரம்பித்ததால், இந்த நிறுவனம் இந்தியாவின் ஒரு முக்கியமான கலாச்சார நிறுவனமாக வளர்ந்தது.

இது உருவாக ஆரம்பித்த ஆண்டுகளில், *ரங்கமண்டல் ரெபெர்ட்டரி* என்ற அமைப்பின் தலைவராக இருந்த *பி. வி. ஆர். கரந்த்*, இந்த பிராந்தியத்தின் நாட்டுப்புற வடிவங்களை குறிப்பாக இந்தியை தனது வேலையில் இணைத்து, பாரத் பவனில் தனது பல நிகழ்ச்சிகளை நடத்தினார். பாரத் பவன் *பையென்னியல் ஆஃப் காண்டெம்ப்ரரி இன்டியன் ஆர்ட்" 1986இல் துவக்கப்பட்டது, அதன் பிறகு 1989 ஆம் ஆண்டில் "பாரத் பவன் இண்டர்நேஷனல் பிரிண்ட் பையென்னியல்" துவக்கப்பட்டது. இந்த வளாகம் அதன் கலை அருங்காட்சியகம், *ரூபான்கர் என்ற* பெயரில் அறியப்படுகிறது, இதில் பழங்குடி மக்களின் கலைகள் நிரந்தர சேகரிப்பாக உள்ளது, அதன் ஆரம்ப வருடங்களில் ஜே. சுவாமிநாதனால் சேகரிக்கப்பட்டது  மேலும், இந்தியாவில் பழங்குடி மக்களின் கலைகளின் சிறந்த எடுத்துக்காட்டுகளை  பாரத் பவன் பிரதிபலிக்கிறது.

== கண்ணோட்டம் ==
இந்த வளாகத்தில் இந்திய ஓவியம் மற்றும் ஒரு கலைக்கூடம், நுண்கலைக் கூடம், ஒரு திறந்தவெளி அரங்கு, ஒரு திரையரங்கம், ஒரு மண்டபம், ஒரு பழங்குடி மற்றும் நாட்டுப்புற கலைகளின் அருங்காட்சியகம், இந்திய கவிதை நூலகங்கள், பாரம்பரிய இசை, நாட்டுப்புற இசை ஆகியவை அடங்கியுள்ளது. இது மட்டுமல்லாமல், கலைஞர்களும், எழுத்தாளர்களும் பவனில் உள்ள "ஆஸ்ரம்" என்பதில் தங்கி தங்களை வெளிபடுத்துகிறார்கள். பல ஆண்டுகளாக, இது ஒரு பிரபலமான சுற்றுலா மையமாக உள்ளது.




== குறிப்புகள் ==


==வெளி இணைப்ப்புகள்==
* 
* [http://www.archdaily.com/791942/ad-classics-bharat-bhavan-charles-correa Bharat Bhavan / Charles Correa]. Bart Bryant, *AD Classics: Bharat Bhavan / Charles Correa'', ArchDaily,  1 August 2016

பகுப்பு:இந்திய நூலகங்கள்
பகுப்பு:மத்தியப் பிரதேச அருங்காட்சியகங்கள்
பகுப்பு:இந்தியாவில் நிகழ்த்து கலை
தாய்லாந்து பொதுத் தேர்தல், 2019

**தாய்லாந்து பொதுத்தேர்தல், 2019** என்பது தாய்லாந்து நாட்டில் 2014ஆம் ஆண்டு இராணுவம் ஆட்சியைக் கைப்பற்றியதன் மூலம் பிரயுத் சென்-ஓ-ச்சா பிரதமராக பதவியேற்ற பிறகு முதன்முறையாக நடைபெற்ற தேர்தலாகும். 2017ஆம் ஆண்டு இராணுவத்தால் உருவாக்கபப்ட்ட புதிய அரசியலைமைப்பு சட்டத்தின் படி இத்தேர்தல் நடைபெற்றது. இதன்மூலம் பிரதிநிதகள் அவையில் உள்ள 500 உறுப்பினர்கள் தேர்ந்தெடுக்கப்படுவர்.

இத்தேர்தலில் பியூ தாய் கட்சி மற்றும் மக்களாட்சி ஆகிய இரு பெருங்கட்சிகளும் பலங்க் பிராசரத், எதிர்கால முன்னேற்றம் போன்ற புதுக்கட்சிகளும் உட்பட மொத்தம் 77 கட்சிகள் போட்டியிட்டன. பலாங் பிரசாரத் கட்சியின் வேட்பாளராக பிரயுத்-சன்-ஓச்சா அறிவிக்கப்பட்டாலும் அவர் தனி வேட்பாளராகவே கருதப்பட்டார். பியூ தாய்க் கட்சியின் சார்பாக அக்கட்சியின் தலைமை வியூகத் தலைவரான சுடாரத் கெயுராப்பன் அறிவிக்கப்பட்டார். 

இத்தேர்தலில் புதிய முறைப்படி மக்கள் தங்கள் தொகுதி மற்றும் தேசிய கட்சிப் பட்டியல் ஆகிய இரண்டிற்கும் சேர்த்து ஒன்றாக வாக்களித்தனர். புதிய அரசியலமைப்பு சட்டப்படி கீழவை மற்றும் மேலவை ஆகிய இரு அவைகளிலும் பெரும்பான்மை ஆதரவு பெற்றவரே பிரதமராக பதவியேற்க இயலும். இதில் 250 மேலவை உறுப்பினர்களும் இராணுவத்தால் நியமிக்கப்படுபவர் என்பது குறிப்பிடத்தக்கது. 

24 மார்ச் 2019 அன்று நடைபெற்ற தேர்தலில் அதிகளவு வாக்குப்பதிவு நிகழும் என்று எதிர்பார்க்கப்பட்ட நிலையில் 64.69% மட்டுமே வாக்குப்பதிவு நிகழ்ந்தது. அதற்கடுத்த நாளன்று தேர்தல் ஆணையம் 350 இடங்களுக்கான அதிகாரப்பூர்வமற்ற முடிவுகளை வெளியிட்டது. மற்ற 150 இடங்களுக்கான முடிவுகள் 29 மார்ச் 2019 அன்று வெளியிடப்படும் என்று அறிவித்துள்ளது. இத்தேர்தலின் அதிகாரப்பூர்வமான முடிவுகள் மே 9 ஆம் தேதி வெளியாகும். தாய்லாந்து வழக்கப்படி அந்நாட்டு மன்னரின் முடிசூட்டும் நிகழ்விற்குப் பிறகே அதிகாரப்பூர்வமான முடிவுகள் அறிவிக்கப்படும் என்பது குறிப்பிடத்தக்கது.

முதற்கட்ட முடிவுகளின் படி மக்கள் வாக்குக்களை அதிகம் பெற்ற பலங்க் பிரசாரத் கட்சி 119 இடங்களைக் கைப்பற்றியது. எனினும் பியூ தாய் கட்சி 137 இடங்களில் வென்று தனிப்பெரும் கட்சியாக உருவெடுத்தது. எதிர்கால முன்னேற்றக் கட்சி 87 இடங்களிலும் மக்களாட்சிக் கட்சி 54 இடங்களிலும் பூம்ஜெய்தாய் கட்சி 52 இடங்களிலும் வென்றன. நான்காவது இடம் பெற்ற மக்களாட்சிக் கட்சியின் மோசமான தோல்வியை அடுத்து முன்னாள் பிரதமர் அபிஷித் வெஜ்ஜஜீவா அக்கட்சியின் தலைவர் பொறுப்பில் இருந்து விலகினார்.

## முதற்கட்ட முடிவுகள்

## மேற்கோள்கள்

பகுப்பு:தாய்லாந்து அரசியல்
பகுப்பு:2019 தேர்தல்கள்
புவா தாய் கட்சி

**புவா தாய் கட்சி ** என்பது தாய்லாந்து நாட்டில் உள்ள ஒரு அரசியல் கட்சியாகும். இது 2011ஆம் ஆண்டு நடைபெற்ற பொதுத்தேர்தலில் பெரும்பான்மை இடங்களைப் பெற்று ஆட்சியமைத்தது. அக்கட்சியின் யிங்லக் சினாவத்ரா தாய்லாந்தின் முதல் பெண் பிரதமராகப் பதவியேற்றார். பிறகு 2014 ஆம் ஆண்டு அவர் மீதான ஊழல் வழக்கில் நீதிமன்றம் குற்றவாளி என்று தீர்ப்பு வழங்கியதன் காரணமாக நாட்டை விட்டு தப்பியோடிவிட்டார். அதன் பிறகு இராணுவம் ஆட்சியைக் கைப்பற்றியது. தற்போது 2019ஆம் ஆண்டு பொதுத்தேர்தலில் பியூ தாய் கட்சியின் பிரதமர் வேட்பாளராக முன்னாள் அமைச்சர்  சுடாரத் கெயுராப்பன் அறிவிக்கப்பட்டுள்ளார்.

## பியூ தாய் கட்சிப் பிரதமர்கள்

## மேற்கோள்கள்

பகுப்பு:தாய்லாந்து அரசியல் கட்சிகள்
பலங்க் பிரசாரத் கட்சி

**பலங்க் பிரசாரத் கட்சி** (ஆங்கிலம் *Palang pracharath party*)  என்பது தாய்லாந்தைச் சேர்ந்த இராணுவ-ஆதரவுக் கட்சியாகும். 2019ஆம் ஆண்டு தாய்லாந்து பொதுத்தேர்தலில் இக்கட்சியின் வேட்பாளராக தற்போதைய தாய்லாந்து பிரதமர் பிரயுத் சன்-ஓ-ச்சா அறிவிக்கப்பட்டுள்ளார். இக்கட்சியின் பல்வேறு பொறுப்புகளில் இராணுவ அதிகாரிகளே உள்ளனர்.

## மேற்கோள்கள்

பகுப்பு:தாய்லாந்து அரசியல் கட்சிகள்